nb id nb da de en da de da da da de da id da nb da de en da de da da da de da da de da en da da da da da da en da da da da da da da da da nb de da eu da da da da da de da da da da de da en nb fr
Opnå gratis Wifi til jeres kommune - Central Denmark EU Office
Vi arbejder for Midtjylland i Bruxelles
Alle kommuner har nu mulighed for at ansøge EU om 15.000 euro til at sikre WIFI i det offentlige rum – hav jeres EU-login klar og ansøg så torsdag den 4. april kl. 13!
Skal din kommune have del i støtten til Wifi i det offentlige rum? Så er det med at være klar!
EU åbner den 4. april kl. 13.00 til 5. april kl. 17.00 for ansøgninger til programmet Wifi4EU, som i år har afsat 51 millioner euro til at oprette Wifi i 3400 kommuner over hele EU. Hver støtteportion er på 15.000 euro, eller godt 112.000 kroner. Støtten uddeles efter først til mølle-princippet, så det gælder om at være hurtig på aftrækkeren.
Sidste år var Randers, Norddjurs og Syddjurs de tre kommuner i Midtjylland, der var både hurtigst og mest heldige, da EU delte penge ud – ser man på hele EU, blev der delt i alt 42 millioner euro ud fordelt på 2800 europæiske kommuner.
Ansøgningsprocedure for i år
Det er et krav for at kunne indsende en ansøgning fra den 4. april, at man allerede har en EU Login-konto, der er knyttet til registrering af kommunen. Hvis jeres kommune endnu ikke har en EU Login-konto, kan kommunen registrere sig på linket her.
Når man er oprettet som bruger, skal ansøgningen indsendes på portalen Wifi4EU mellem 4. april kl 13.00 og 5. april kl. 17.00. Portalen Wifi4EU findes her.
Der skal bruges flere dokumenter ved ansøgningen – læs nærmere her.
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu